Տիլման Ռիմենշնայդեր

Ռիմենշնայդեր Տիլման (, ), Վերածննդի շրջանի գերմանացի քանդակագործ։

Ստեղծագործություններ 
Ստեղծագործել է Վյուրցբուրգում (1483 թ.-ից)։ Ռիմենշնայդերի աշխատանքներում (Ռուդոլֆ ֆոն Շերենբերգի մահարձանը, քար, 1496-1499 թթ., Վյուրցբուրգի Սանկա Կիլիան տաճար, «Սբ․ արյան» խորանը, փայտ, 1501-1504 թթ., Յակոբսկիրխե, Ռոտենբուրգ) պահպանվել են ուշ գոթիկային բնորոշ դինամիկ ձևերն ու բեկվող գծերը։

Սակայն Ռիմենշնայդերը առաջիններից էր, որ հրաժարվեց արձանները երանգավորելու և ոսկեպատելու ավանդույթից, վարպետորեն օգտագործեց նյութի ֆակտուրան և հատուկ ուշադրություն դարձրեց դիմախաղի և ժեստերի կենսական հավաստիությանը։ Ուշ շրջանի գործերում (Մարիայի խորանը, փայտ, (1505-1510 թթ.), Հերգոտսկիրխե, Կրեգլինգեն) դրսևորվել է կերպարների առավել ընդհանրացման և ներքին պարզության, կոմպոզիցիայի ներդաշնակ հավասարակշռվածության նկատմամբ Ռիմենշնայդերի ձգտումը։

Ծանոթագրություններ 

Գերմանացի քանդակագործներ
Գերմանացի փորագրողներ